CELEX: 32021R0166
Language: da
Date: 2021-02-10 00:00:00
Title: Kommissionens gennemførelsesforordning (EU) 2021/166 af 10. februar 2021 om ændring af gennemførelsesforordning (EU) 2015/1368 for så vidt angår forlængelsen af de nationale programmer for biavlssektoren

11.2.2021   
               
               
                  DA
               
               
                  Den Europæiske Unions Tidende
               
               
                  L 48/1
               
            
         KOMMISSIONENS GENNEMFØRELSESFORORDNING (EU) 2021/166
         af 10. februar 2021
         om ændring af gennemførelsesforordning (EU) 2015/1368 for så vidt angår forlængelsen af de nationale programmer for biavlssektoren
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 57, stk. 1, litra c), samt artikel 223, stk. 3, første afsnit, litra c), og
         ud fra følgende betragtninger:
         
                     (1)
                  
                  
                     I Kommissionens gennemførelsesforordning (EU) 2015/1368 (2) er der fastsat regler for meddelelse om, godkendelse og ændring af de nationale programmer for biavlssektoren.
                  
               
                     (2)
                  
                  
                     I henhold til Europa-Parlamentets og Rådets forordning (EU) 2020/2220 (3), skal de nationale programmer, der er udarbejdet for perioden fra den 1. august 2019 til den 31. juli 2022, forlænges til den 31. december 2022.
                  
               
                     (3)
                  
                  
                     I Rådets forordning (EU, Euratom) 2020/2093 (4) fastsættes det årlige loft for Den Europæiske Garantifond for Landbruget (»EGFL«). Inden for dette loft finansierer fonden Unionens bidrag til biavlsprogrammerne med virkning fra 2021. I henhold til den flerårige finansielle ramme forhøjes det samlede beløb til biavlsprogrammer inden for rammerne af EGFL med 60 mio. EUR om året.
                  
               
                     (4)
                  
                  
                     Medlemsstaterne bør ændre deres nationale programmer for at tage højde for forlængelsen af programmernes varighed og forhøjelsen af budgettet for biavlssektoren. De bør meddele Kommissionen de ændrede programmer, der kræver godkendelse, senest den 15. marts 2021.
                  
               
                     (5)
                  
                  
                     Med henblik på at sikre kontinuitet i betalingerne bør betalinger til modtagerne i forbindelse med de foranstaltninger, der gennemføres fra den 1. august 2022 til den 31. december 2022, foretages mellem den 16. oktober 2022 og den 15. oktober 2023.
                  
               
                     (6)
                  
                  
                     Gennemførelsesforordning (EU) 2015/1368 bør derfor ændres.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE FORORDNING:
         
            Artikel 1
            I gennemførelsesforordning (EU) 2015/1368 foretages følgende ændringer:
            
                        1)
                     
                     
                        I artikel 3 tilføjes følgende stk. 2:
                        »Medlemsstaterne giver senest den 15. marts 2021 Kommissionen meddelelse om ændring af deres nationale programmer i overensstemmelse med artikel 55, stk. 1, andet afsnit, i forordning (EU) nr. 1308/2013. Denne ændring tager højde for forhøjelsen af Unionens bidrag fra 2021.«
                     
                  
                        2)
                     
                     
                        I artikel 5, stk. 1, tilføjes følgende som andet afsnit:
                        »Ændringer af biavlsprogrammerne i overensstemmelse med artikel 3, stk. 2 godkendes af Kommissionen i henhold til artikel 57, stk. 1, litra c), i forordning (EU) nr. 1308/2013, senest den 15. juni 2021.«
                     
                  
                        3)
                     
                     
                        I artikel 7 indsættes følgende som stk. 3:
                        »Uanset stk. 2 foretages betalinger i forbindelse med de foranstaltninger, der gennemføres fra den 1. august 2022 til den 31. december 2022, mellem den 16. oktober 2022 og den 15. oktober 2023.«
                     
                  
         
            Artikel 2
            Denne forordning træder i kraft på syvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. februar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 671.
         
            (2)  Kommissionens gennemførelsesforordning (EU) 2015/1368 af 6. august 2015 om fastlæggelse af regler for anvendelsen af Europa-Parlamentets og Rådets forordning (EU) nr. 1308/2013 for så vidt angår støtte til biavlssektoren (EUT L 211 af 8.8.2015, s. 9).
         
            (3)  Europa-Parlamentets og Rådets forordning (EU) 2020/2220 af 23. december 2020 om visse overgangsbestemmelser vedrørende støtte ydet fra Den Europæiske Landbrugsfond for Udvikling af Landdistrikterne (ELFUL) og fra Den Europæiske Garantifond for Landbruget (EGFL) i 2021 og 2022 og om ændring af forordning (EU) nr. 1305/2013, (EU) nr. 1306/2013 og (EU) nr. 1307/2013, for så vidt angår midler og anvendelse i 2021 og 2022, og forordning (EU) nr. 1308/2013, for så vidt angår midler og deres fordeling i 2021 og 2022 (EUT L 437 af 28.12.2020, s. 1).
         
            (4)  Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027 (EUT L 433I af 22.12.2020, s. 11).